wannaphong/clean_thaiwikipedia huggingface dataset:
# จังหวัดกำปอด
กำปอด 1 กันยายน 2565. หรือ ก็อมโปต  เป็นจังหวัด (เขต) ทางตะวันออกเฉียงใต้ของประเทศกัมพูชา ติดต่อกับจังหวัดเกาะกงและจังหวัดกำปงสปือทางทิศเหนือ จังหวัดตาแก้วและจังหวัดแกบทางทิศตะวันออก และจังหวัดพระสีหนุทางทิศตะวันตก ส่วนทางทิศใต้ติดต่อกับอ่าวไทยยาวประมาณ 45 กิโลเมตร เมืองหลักคือเมืองกำปอด จังหวัดกำปอดมีประชากร 627,884 คน

 หน่วยการปกครอง 
จังหวัดกำปอดประกอบไปด้วย 8 อำเภอ 92 ตำบล 477 หมู่บ้าน
#ชื่ออังกฤษเขมรหน่วยการปกครองGeocode1นครเจยAngkor Cheyអង្គរជ័យอำเภอ (สฺรุก, ស្រុក)07012บันทายมาศBanteay Measបន្ទាយមាសอำเภอ (สฺรุก, ស្រុក)07023ชูกChhukឈូកอำเภอ (สฺรุก, ស្រុក)07034ชุมคีรีChum Kiriជុំគិរីอำเภอ (สฺรุก, ស្រុក)07045ดงทนDang Tongដងទង់อำเภอ (สฺรุก, ស្រុក)07056กำปงตรากKampong Trachកំពង់ត្រាចอำเภอ (สฺรุก, ស្រុក)07067ตึกโชวTuek Chhouទឹកឈូอำเภอ (สฺรุก, ស្រុក)07078กำปอดKampotកំពតเทศบาล (กฺรุง, ក្រុង)07089ปูกโคBokorបូកគោเทศบาล (กฺรุง, ក្រុង)0709
thumb|center|300px|ทิวทัศน์ของชายฝั่งใกล้เมืองกำปอดมองจากภูเขา Bokor
# ผู้เผด็จการโรมัน
ในสาธารณรัฐโรมัน ผู้เผด็จการ คือ "แมจิสเทรตวิสามัญ" (magistratus extraordinarius) โดยมีอำนาจเด็ดขาดในการดำเนินภาระนอกเหนือจากแมจิสเทรตสามัญ (magistratus ordinarius)Oxford Companion to Classical Civilization (1998) Hornblower and Spawforth, eds.:Oxford  p.219. ตำแหน่งผู้เผด็จการเป็นการประดิษฐ์กฎหมายที่เดิมชื่อ Magister Populi (นายประชาชน) คือ นายแห่งกองทัพพลเมืองAndrew Lintott, The Constitution of the Roman Republic (Oxford University Press, 1999), p. 110 online. Moreover, the perception that the dictator was a praetor maximus (supreme praetor) apparently results from confusion about a fragmentary inscription, and a passage in Livy, that imply that, on one occasion, the title-holder acted as dictator; see Lintott, Constitution p. 104, especially note 47. คำนี้มาจากคำว่า dicto หมายถึง สั่งการ

วุฒิสภาโรมันผ่านกฤษฎีกาวุฒิสภา (senatus consultum) อนุญาตกงสุลให้เสนอชื่อผู้เผด็จการ ซึ่งเป็นข้อยกเว้นเดียวของหลักมีผู้ดำรงตำแหน่งเดียวกันหลายคน (collegiality) และความรับผิดชอบ (ความรับผิดทางกฎหมายสำหรับการกระทำในตำแหน่ง) ตามกฎหมายโรมัน มีผู้ได้รับแต่งตั้งคนเดียว และเป็นแมจิสเทรตสูงสุด ไม่มีความรับผิดทางกฎหมายสำหรับการกระทำในตำแหน่ง มีลิกเตอร์ (องครักษ์) 24 คนรับใช้ อนุญาตให้มีผู้เผด็จการได้คนเดียว เนื่องจากมีอำนาจสิทธิ์ขาดใหญ่ (imperium magnum) ซึ่งสามารถลบล้าง ปลดหรือประหารชีวิตคุรูเลแมจิสเทรต (curule magistrate) ซึ่งถืออำนาจสิทธิ์ขาดได้

มีผู้เผด็จการหลายแบบแตกต่างกันตามสาเหตุการสถาปนา รูปแบบที่พบบ่อยที่สุด และที่สัมพัน์กับผู้เผด็จการโรมันมากที่สุด คือ rei gerundae causa "เพื่อจัดการปัญหา" ซึ่งแทบทุกครั้งเกี่ยวข้องกับการนำกองทัพเข้าสู่สมรภูมิและเจาะจงข้าศึกให้รบ มีผู้เผด็จการอย่างน้อยหนึ่งคนได้รับกำหนดให้เป็น seditionis sedandae et rei gerundae causa "เพื่อกำราบการกบฏและจัดการปัญหา" ผู้เผด็จการยังได้รับแต่งตั้งให้ทำหน้าที่ปกครองหรือทางศาสนา เช่น จัดการเลือกตั้ง (omitiorum habendorum causa เป็นรูปแบบผู้เผด็จการที่พบบ่อยที่สุดเป็นอันดับสอง) หรือการตอกตะปูเข้าเทวสถานจูปิเตอร์อ็อปติมัสแม็กซิมัสเพื่อยุติโรคติดต่อร้ายแรง (clavi figendi causa)

โรมันเลิกตั้งผู้เผด็จการหลังยุคสงครามพิวนิกครั้งที่สอง มีการฟื้นฟูตำแหน่งระหว่างสงครามกลางเมืองโรมันโดยลูเซียส คอร์นีเลียส ซุลลา เฟลิกซ์ จูเลียส ซีซาร์ยังได้รับแต่งตั้งเป็นผู้เผด็จการในหลายโอกาส จักรพรรดิโรมันเลี่ยงการใช้ยศดังกล่าวเพื่อเลี่ยงคำตำหนิที่ตามมาซึ่งเป็นผลของผู้เผด็จการสองคนหลังสุดนี้
# อีวานา ลูคอวิช
อีวานา ลูคอวิช เกิดวันที่ 18 กรกฎาคม พ.ศ. 2535 เป็นนักกีฬาวอลเลย์บอลหญิงชาวเซิร์บ ผู้ทำหน้าที่ในตำแหน่งตัวตีบีหลัง ให้แก่สโมสรไอเดียขอนแก่น
# วอลต์ดิสนีย์คอนเสิร์ตฮอลล์
วอลต์ดิสนีย์คอนเสิร์ตฮอลล์  เป็นอาคารหอประชุมที่ 4 ของลอสแอนเจลิสมิวสิกเซนเตอร์ (Los Angeles Music Center) ตั้งอยู่ระหว่างโฮปสตรีท (สายที่ 1 และที่ 2) บนถนนเลขที่ 111 แกรนด์อะเวนนู ใจกลางเมืองลอสแอนเจลิส รัฐแคลิฟอร์เนีย อาคารประกอบด้วยที่นั่งขนาด 2,265 ที่ เป็นที่ของวงออเคสตรา ลอสแอนเจลิสฟิลฮาร์มอนิค (Los Angeles Philharmonic) และคณะขับร้องหมู่ ลอสแอนเจลิสมาสเตอร์คอเรล (Los Angeles Master Chorale) ได้รับการออกแบบโดยสถาปนิกรางวัลพริตซ์เกอร์สัญชาติแคนาดา-อเมริกา แฟรงก์ เกห์รี ใช้เวลาก่อสร้าง 5 ปี ตั้งแต่ 1999-2003 อาคารได้เปิดตัวในวันที่ 24 ตุลาคม ปี 2003 

อาคารได้เริ่มขึ้นเมื่อลิเลียน ดิสนีย์ภรรยาของวอลต์ ดิสนีย์ บริจาคเงินเป็นจำนวน 50 ล้านดอลลาร์ ในปี 1987 เพื่อใช้สร้างสถานที่แสดงสำหรับประชาชนแห่งนครลอสแอนเจลิสและเป็นการแสดงถึงการอุทิศตัวต่องานศิลปะของวอลต์ ดิสนีย์และต่อเมือง แต่สุดท้ายอาคารแห่งนี้ต้องใช้งบประมาณสูงถึง 274 ล้านดอลลาร์ โดยแค่อาคารจอดรถอย่างเดียวก็ใช้งบถึง 110 ล้านดอลลาร์ อาคารได้ร่วมกันออกแบบอย่างซับซ้อนโดยมีเกห์รีเป็นผู้ออกแบบ และระบบเสียงภายในอาคารโดยมีนักโสตศาสตร์ชาวญี่ปุ่น ยาซุฮิสะ โตโยต้า (Yasuhisa Toyota) ร่วมออกแบบ อาคารได้รับคำสรรเสริญอย่างมากในความต่างจากอาคารหอประชุมของลอสแอนเจลิสมิวสิกเซนเตอร์ก่อนหน้านี้

อาคารประกอบด้วยโครงสร้างและผื้นผิวนอกทั้งหมดทำจากเหล็กกล้าไร้สนิม ซึ่งต่อมาส่งผลให้เกิดการสะท้อนแสงต่อบ้านเรือนรอบบริเวณ ทำให้อาคารรอบข้างได้รับความร้อนจากการสะท้อนเข้าไปด้วย จนสุดท้ายในปี 2005 ทางบริษัทออกแบบต้องกลับมาแก้ปัญหาด้วยใช้การวัสดุยับยั้งการสะท้อนแสงให้ลดลง 

วอลต์ดิสนีย์คอนเสิร์ตฮอลล์จัดได้ว่าเป็นหนึ่งในงานที่สะท้อนลัทธิคตินิยมเปลี่ยนแนว ที่สำคัญที่สุดงานหนึ่ง และยังถือเป็นหนึ่งในงานที่สร้างชื่อเสียงให้กับเกห์รีเป็นอย่างมาก
# ใบพัดโรเตอร์ของเฮลิคอปเตอร์
ระบบใบพัดหลักของเฮลิคอปเตอร์ หรือ ระบบใบพัดโรเตอร์ของเฮลิคอปเตอร์ คือการรวมกันของปีกแบบหมุน (ใบพัดโรเตอร์) (rotor blades) หลาย ๆ ปีก และเป็นระบบควบคุมที่สร้างแรงยกทางด้านอากาศพลศาสตร์ที่จะสามารถรองรับน้ำหนักของเฮลิคอปเตอร์และเป็นแรงผลักดันที่จะคอยต่อต้านแรงฉุดทางด้านอากาศพลศาสตร์ในการบินไปข้างหน้าของเฮลิคอปเตอร์ได้  แต่ละโรเตอร์หลักจะถูกติดตั้งบนเสากระโดงด้านบนเหนือเฮลิคอปเตอร์, ซึ่งตรงข้ามกับโรเตอร์หาง (tail rotor) ของเฮลิคอปเตอร์ซึ่งจะเชื่อมต่อผ่านชุดเพลาขับ (drive shaft) และกระปุกเกียร์ (gearbox) ตามแนวบูมหาง
# สายไหม ปลัดศรีช่วย
สายไหม ปลัดศรีช่วย (ชื่อเล่น: อ้อม) เกิดวันที่ 8 สิงหาคม พ.ศ. 2530 เป็นอดีตนักกีฬาวอลเลย์บอลหญิงทีมชาติไทย ตำแหน่งบอลหัวเสา เล่นร่วมกันกับชุด7เซียนเป็นหนึ่งในกำลังหลักของทีมในขนะนั้น และเธอยังเป็นหนึ่งในทีมชุดประวัติศาสตร์วอลเลย์บอลหญิง ทีมชาติไทย ที่ได้ไปคัดโอลิมปิคเกมส์ ณ กรุงเอเธนส์ ประเทศกรีซ ปี 2547 อีกด้วย   

ในปี 2551 โชคร้ายที่สายไหมเกิดบาดเจ็บระหว่างที่ไปเล่นในลีกตุรกี ทำให้ต้องพักรักษาตัวไปพักใหญ่ และ ภายหลังได้เลิกเล่นไปในที่สุด สายไหมถือเป็นหนึ่งในนักกีฬาคนแรกๆของไทย ที่ได้ไปเล่นในลีกตุรกีอีกด้วย ตอนนั้นไปเล่นให้ทีม Yeşilyurt  

ปัจจุบัน สายไหม ได้เป็นผู้ช่วยผู้ฝึกสอนให้กับทาง สโมสรขอนแก่นสตาร์วีซี  

 ประวัติ 
สายไหม ปลัดศรีช่วย เป็นคนขอนแก่น เป็นศิษย์เก่าโรงเรียนหนองเรือวิทยา ติดทีมชาติไทยชุดใหญ่ตั้งแต่ปี 2004 - 2008 

ในปี 2004 นอกจากสายไหมได้แจ้งเกิดในนามทีมชาติไทยชุดใหญ่แล้ว ยังกลายเป็นนักกีฬาที่มีค่าตัวสูงมากๆ และเป็นที่หมายปองของสโมสรยักษ์ใหญ่ของไทยแทบทั้งสิ้น 

เป็นหนึ่งในนักวอลเลย์บอลหญิงไทยคนแรกๆ ที่ได้ไปเล่นในลีกอาชีพที่ต่างประเทศ ตอนนั้นเธอได้ไปเล่นลีกตุรกี ให้ทีม Yeşilyurt ก่อนที่สายไหมจะบาดเจ็บหนักที่หัวเข่าระหว่างที่เล่นในลีกตุรกี ทำให้ต้องพักรักษาตัวไปพักใหญ่ หลังจากเข้ารับการผ่าตัดเพื่อรักษา แล้วเธอก็กลับมาเล่นวอลเลย์บอลได้พักนึง แต่อาการบาดเจ็บมันรุนแรง ทำให้ภายหลังสายไหมได้ตัดสินใจ เลิกเล่นวอลเลย์บอลไปในที่สุด  

หลังจากเลิกเล่นวอลเลย์บอลสายไหม ได้เข้ามาเป็นหนึ่งในทีมผู้ช่วยผู้ฝึกสอนของ วอลเลย์บอลหญิงทีมชาติไทยชุด U-23(วีทีวี บิญดิญ คัพ 2019 เวียดนาม) และ ปัจจุบันเป็นผู้ช่วยผู้ฝึกสอนให้กับทาง สโมสรขอนแก่นสตาร์วีซี 

 การศึกษา 

 โรงเรียนหนองเรือวิทยา จบชั้นมัธยมศึกษา ในปี2006
 มหาวิทยาลัยรัตนบัณฑิต (RBAC) จบปริญญาตรี

 สโมสร 

 2005–2008   สโมสรขอนแก่น
 2008–2009   สโมสร Yeşilyurt ประเทศตุรกี
 2008-2013   สโมสรไอเดีย-ขอนแก่น
 2015-2016   สโมสรคอสโมเชียงราย

 ผลงาน 

 2006 ไทยแลนด์ลีก - เหรียญทองแดง กับ สโมสรขอนแก่น
 2007-2008 ไทยแลนด์ลีก - ชนะเลิศ กับ สโมสรขอนแก่น
 2012-2013 ไทยแลนด์ลีก - ชนะเลิศ กับ สโมสรไอเดีย-ขอนแก่น

 ทีมชาติไทย 

 2004   คัดโอลิมปิคเกมส์ (ครั้งแรกในประวัติศาสตร์วอลเลย์บอลไทย ณ กรุงเอเธนส์ ประเทศกรีซ)
 2007   ชิงแชมป์เอเซีย
 2008   ชิงแชมป์เอเชียนคัพ
 2008   เวิลด์กรังด์ปรีซ์ เอวีซีคัพ 
 2008   คัดโอลิมปิคเกมส์ (ณ กรุงปักกิ่ง ประเทศจีน)
# เดคะวาเนเดต
เดคะวาเนเดต  เป็นพอลิออกโซเมทัลเลต ที่ประกอบไปด้วยอะตอมของวาเนเดียมจำนวน 10 อะตอม มีสูตรทั่วไปเป็น [V10O28]6− สามารถพบได้ในรูปของสารประกอบอนินทรีย์ประเภทเกลือ อาทิ โซเดียมเดคะวาเนเดต (Na6[V10O28](H2O)n) แอมโมเนียมเดคะวาเนเดต ((NH4)6 [V10O28]·6H2O) โพแทสเซียมเดคะวาเนเดต (K6[V10O28]·9H2O) เป็นต้น 

โครงสร้าง

เดคะวาเนเดตไอออนประกอบด้วยรูปทรงแปดหน้าของ {VO6} ที่มีสมมาตรแบบ D2h Evans Jr., H. T. (1966). "The molecular structure of the isopoly complex ion, decavanadate". Inorg. Chem. 5: 967–977. doi:10.1021/ic50040a004 เชื่อมต่อกันแบบร่วมหน้า (face sharing) โดยมีอะตอมออกซิเจนเป็นลิแกนด์สะพานเชื่อม (bridging ligand) โครงสร้างของเดคะวาเนเดตได้รับการยืนยันด้วยการศึกษาโครงสร้างทางผลิกศาสตร์โดยใช้เทคนิคการเลี้ยวเบนรังสีเอ็กซ์ โครงสร้างของ Na6[V10O28]·18H2O ได้รับการยืนยันในปี ค.ศ. 1980Durif, P.A.; Averbuch-pouchot, M.T. (1980). "Structure d’un Décavanadate d’Hexasodium Hydraté". Acta Crystallogr. B 36: 680–682. doi:10.1107/S0567740880004116.

การสังเคราะห์

เดคะวาเนเดตสามารถเตรียมได้จากการทำให้สารละลายออร์โทวาเนเดตเป็นกรด ตัวอย่างของการเตรียม โซเดียมเดคะวาเนเดต (Na6[V10O28](H2O)n) ดังปฏิกิริยาที่แสดงโดยสมการเคมีต่อไปนี้Johnson, G.; Murmann, R. K. (2007). "Sodium and Ammonium Decavanadates". Inorganic Syntheses 19: 140–145. doi:10.1002/9780470132500.ch32. 

10 Na3[VO4]  +  24 HOAc   →   Na6[V10O28]  +  12 H2O  +  24 NaOAc

ค่าความเป็นกรด-เบสของสารละลายที่เดคะวาเนเดตเสถียรอยู่ในช่วง pH 4-7 โดยอาจจะพบผลิตภัณฑ์ร่วมเป็นพวกเมตะวาเนเดต (metavanadate), [VO3]− และเฮกซะวาเนเดต (hexavanadate), [V6O16]2−, ions.

สมบัติทางกรด-เบส

โดยปกติแล้วสารประกอบวาเนเดต (v) สามารถเกิดปฏิกิริยาการควบแน่นได้เป็นพอลิออกโซเมทัลเลตหลากหลายโครงสร้างโดยขึ้นอยู่กับ pH ของสารละลาย อาทิ VO2(H2O)42+, VO43−, V2O73−, V3O93−, V4O124−, and V10O266−. โดยที่ไอออนเหล่านี้สามารถถูกโปรโตเนต(protonate) และดีโปรโตเนต (deprotonate) แบบผันกลับได้Rossotti, F. J.; Rossotti, H. (1956). "Equilibrium Studies of Polyanions". Acta Chemica Scandinavica 10: 957–984. doi:10.3891/acta.chem.scand.10-0957. โดยเดคะวาเนเดตเกิดจากสมดุลเคมีดังต่อไปนี้

H3V10O283−   ⇌   H2V10O284−  +  H+
H2V10O284−  ⇌ HV10O285− + H+
HV10O285−(aq) ⇌ V10O286− +  H+

เดคะวาเนเดตในสารละลายน้ำ(aqueous solution) มีสีส้ม ในขณะที่สารละลายของวาเนเดต(V)ไอออนชนิดอื่นๆไม่มีสี เดคะวาเนเดตเสถียรในช่วง pH 4-7 Tracey, A.S.; Crans, D.C. (1998). Vanadium Compounds. Washington D.C.: American Chemical Society. ISBN 0-8412-3589-9. สารละลายที่ pH ต่ำกว่า 2.0 จะเกิดตะกอนสีน้ำตาลของ V2O5Evans Jr., H. T. (1966). "The molecular structure of the isopoly complex ion, decavanadate". Inorg. Chem. 5: 967–977. doi:10.1021/ic50040a004. ดังสมการ

V10O286−  +  6H+  + 12H2   ⇌   5V2O5

ตัวอย่างสารประกอบเดคะวาเนเดต

(NH4)6[V10O28]·6H2O 
K6[V10O28]·9H2O 
K6[V10O28]·10H2O 
Ca3[V10O28]·16H2O 
K2Mg2[V10O28]·16H2O 
K2Zn2[V10O28]·16H2O 
Cs2Mg2[V10O28]·16H2O 
Cs4Na2[V10O28]·10H2O 
Sr3[V10O28]·22H2O 
Ba3[V10O28]·19H2O 
[(C6H5)4P]H3V10O28·4CH3CN 
Ag6[V10O28]·4H2O 

ดูเพิ่ม
พอลิออกโซเมทัลเลต
# กฤตฆนรรจ์ ผ่านสำแดง
กฤตฆนรรจ์ ผ่านสำแดง (ชื่อเล่น: ปังปอนด์; 4 มกราคม พ.ศ. 2531 —) เป็นนักกีฬาวอลเลย์บอลหญิงทีมชาติไทย และเธอเคยเป็นอดีตผู้เล่นทีมชาติไทย
# อันดับของขนาด
อันดับของขนาด  เขียนอยู่ในรูปของกำลังสิบ ตัวอย่างเช่น อันดับขนาดของเลข 1500 คือ 3 เพราะว่า 1500 สามารถเขียนอยู่ในรูปของ 1.5 × 103

ความแตกต่างของอันดับขนาดต้องวัดในระบบการวัดลอการิทึม (logarithmic scale) ใน "กลุ่มสิบ" (ตัวอย่างเช่น ตัวประกอบของสิบ) ตัวอย่างของตัวเลขของขนาดต่าง ๆ พบได้ที่หน้าอันดับของขนาด (จำนวน)

 การใช้ 
อันดับของขนาดถูกใช้เพื่อประมาณการเปรียบเทียบ หากตัวเลขต่างกันหนึ่งอันดับขนาด แปลว่า x มีค่าแตกต่างจาก y ประมาณ 10 เท่า หากค่าแตกต่างจำนวนสองอันดับขนาด แปลว่าค่าแตกต่างกันจำนวนเท่ากับตัวประกอบของ 100 เลขสองตัวซึ่งมีอันดับขนาดเท่ากันนั้นอยู่ในระบบการวัดเดียวกันอย่างคล่าว ๆ  โดยเลขตัวที่ใหญ่กว่านั้นแตกต่างกับเลขที่เล็กกว่าไม่ถึงสิบเท่า 

 อุปสรรค สัญลักษณ์ เลขฐานสิบ กำลัง สิบ อันดับ ของขนาด ยอคโต (yocto) y 0.000,000,000,000,000,000,000,001 10−24 −24 เซปโต (zepto) z 0.000,000,000,000,000,000,001 10−21 −21 อัตโต (atto) a 0.000,000,000,000,000,001 10−18 −18 เฟมโต (femto) f 0.000,000,000,000,001 10−15 −15 พิโก (pico) p 0.000,000,000,001 10−12 −12 นาโน (nano) n 0.000,000,001 10−9 −9 ไมโคร (micro) (µ) 0.000,001 10−6 −6 มิลลิ (milli) m 0.001 10−3 −3 เซนติ (centi) c 0.01 10−2 −2 เดซิ (deci) d 0.1 10−1 −1 – – 1 100 0 เดคา (deca) D หรือ da 10 101 1 เฮกโต (hecto) h 100 102 2 กิโล (kilo) k 1,000 103 3 เมกะ (mega) M 1,000,000 106 6 จิกะ (giga) G 1,000,000,000 109 9 เทระ (tera) T 1,000,000,000,000 1012 12 เพตะ (peta) P 1,000,000,000,000,000 1015 15 เอกซะ (exa) E 1,000,000,000,000,000,000 1018 18 เซตตะ (zetta) Z 1,000,000,000,000,000,000,000 1021 21 ยอตตะ (yotta)  Y 1,000,000,000,000,000,000,000,000 1024 24
# พรทิพย์ แสนตรง
พรทิพย์ แสนตรง (ชื่อเล่น: ปุ๋ย; 11 สิงหาคม พ.ศ. 2531 —) เป็นนักกีฬาวอลเลย์บอลหญิงชาวไทย และเธอเคยเป็นอดีตผู้เล่นทีมชาติไทย

 สโมสร 

  ไทย-เดนมาร์ค ขอนแก่นสตาร์ (2009-ปัจจุบัน)

 ผลงาน 

 2019ไทยเดนมาร์คซูเปอร์ลีก- link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Med_3.png เหรียญทองแดงกับ ไทย-เดนมาร์ค ขอนแก่นสตาร์
# วิลลี โคเบิร์น
วิลลี ซิมป์สัน โคเบิร์น (13 เมษายน ค.ศ. 1941 – 5 ธันวาคม ค.ศ. 2015) เป็นนักฟุตบอลชาวสกอตแลนด์ เคยเล่นให้กับสโมสรฟุตบอลเซนต์จอห์นสตัน นอกจากนี้ยังเล่นให้กับสโมสรฟอร์ฟาร์แอทเลติกและคาวเดนบีท โคเบิร์นเข้าร่วมสโมสรเซนต์จอห์นสตันจากครีฟฟ์ เอิร์นโกรฟ ในปี ค.ศ. 1962Newcaste Fans profile เขาเสียชีวิตเมื่อวันที่ 5 ธันวาคม ค.ศ. 2015 สิริอายุ 74 ปี
# บ๊อบ อาร์มสตรอง (นักบาสเกตบอล)
ธีโอดอร์ โรเบิร์ต อาร์มสตรอง (, 17 มิถุนายน ค.ศ. 1933 – 5 มกราคม ค.ศ. 2016) เป็นนักบาสเกตบอลชาวอเมริกัน บ๊อบเกิดที่เมือง ดีทรอยต์,รัฐมิชิแกน ประเทศสหรัฐอเมริกา เขาเล่นที่วิทยาลัยมลรัฐมิชิแกน

เขาถูกเลือกโดยซาคราเมนโตคิงในการดราฟผู้เล่นในปี 1955เขาเล่นในทีมโกลเดนสเตท วอริเออร์	(1956–1957) ในNBA สำหรับ 19 เกม.
# ปรัชกา
ปรัชกา (,) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 9.45 ตารางกิโลเมตร ใน ค.ศ. 2017 มีประชากร 7,655 คน ในช่วงการแบ่งโปแลนด์ครั้งที่ 2 เมืองได้ถูกรวมเข้ากับราชอาณาจักรปรัสเซีย

ตั้งแต่ปี ค.ศ. 1975–1998 เมืองได้เป็นส่วนหนึ่งของจังหวัดตแชนสตอคอวา
# ปัตชกุฟ
ปัตชกุฟ  เป็นเมืองในจังหวัดออปอแล มีเนื้อที่ 6.6 ตารางกิโลเมตร ในปี 2006 มีประชากร 8,147 คน เมืองยังคงเก็บรักษาป้อมปราการในยุคกลางของเมืองไว้ ในช่วงปลายศตวรรษที่ 15 เมืองได้พัฒนาไปอย่างรวดเร็ว เมืองมีอาคารโบราณเป็นจำนวนมากเช่นป้อมปราการ

ในปี ค.ศ. 1742 หลังจากสงครามไซลีเชีย เมืองปัตชกุฟถูกยึดครองโดยราชอาณาจักรปรัสเซีย และกลายเป็นส่วนหนึ่งของจักรวรรดิเยอรมัน

 ระเบียงภาพ
# แอ็นสท์ ฟรีดริช ชูมัคเคอร์
แอ็นสท์ ฟรีดริช "ฟริทซ์" ชูมัคเคอร์ (19 สิงหาคม ค.ศ. 1911 – 4 กันยายน ค.ศ. 1977) เป็นผู้มีอิทธิพลระดับนานาชาติ ในการเป็นนักคิดทางสถิติและเศรษฐศาสตร์ในสหราชอาณาจักร เป็นที่ปรึกษาทางเศรษฐกิจและเป็นหัวหน้าคณะกรรมการถ่านหินแห่งสหราชอาณาจักรBiography on the inner dustjacket of Small Is Beautiful ความคิดของเขากลายเป็นที่พูดถึงไปในช่วงคริสต์ทศวรรษ 1970 และเขาเป็นที่รู้จักกันดีที่สุดสำหรับบทวิจารณ์เศรษฐกิจตะวันตกและข้อเสนอเกี่ยวกับสำหรับเทคโนโลยีระดับมนุษย์ เทคโนโลยีการกระจายอำนาจ และเทคโนโลยีที่เหมาะสม

 วัยเด็กและในวิทยาลัย 
ชูมัคเคอร์เกิดที่เมืองบ็อน ประเทศเยอรมนี ในปี ค.ศ. 1911 พ่อของเขาเป็นอาจารย์เศรษฐศาสตร์การเมือง  ชูมัคเคอร์เรียนที่เมืองบ็อนและเบอร์ลิน และประเทศอังกฤษ ที่โรงเรียนโรดส์ และมหาวิทยาลัยออกซฟอร์ด  ในปี 1930Biography on the inner dustjacket of Small Is Beautiful ภายหลังศึกษาที่มหาวิทยาลัยโคลัมเบีย สหรัฐ เขาทำงานในธุรกิจ, ฟาร์ม และวารสารศาสตร์

 เศรษฐศาสตร์ 
 การคิดนอกกรอบ 
ในปี ค.ศ. 1955 ชูมัคเคอร์ได้เดินทางไปยังประเทศพม่า เพื่อเป็นที่ปรึกษาทางด้านเศรษฐกิจในขณะนั้น เขาได้พัฒนาหลักการเศรษฐกิจโดยเขาเรียกว่า "พุทธเศรษฐศาสตร์" บนพื้นฐานของความเชื่อที่ว่า บุคคลต้องทำงานที่ดีสำหรับการพัฒนามนุษย์ที่เหมาะสม

นอกจากนั้นเขายังประกาศอีกว่า "การผลิตทรัพยากรในท้องถิ่นสำหรับความต้องการของท้องถิ่น เป็นวิธีการที่มีเหตุผลมากที่สุดของชีวิตบนทางเศรษฐกิจ" ชูมัคเคอร์ได้เดินทางไปยังประเทศแถบกลุ่มโลกที่สามเพื่อส่งเสริมให้องค์กรปกครองท้องถิ่นสร้างเศรษฐกิจแบบพึ่งพาตนเอง ประสบการณ์ของของชูมัคเคอร์ ทำให้เขากลายเป็นผู้บุกเบิกเทคโนโลยีแบบ appropriate technology:เทคโนโลยีระบบนิเวศที่เหมาะใช้บังคับกับขนาดชุมชน เป็นแนวคิดที่คล้ายคลึงกับอีวาน อิลลิช

ในปี ค.ศ. 1966 ทฤษฎีของเขาได้รับการพัฒนาขึ้นสำหรับการรวมลักษณะประจำตัว เช่น ขนาดกลาง", และ "เทคโนโลยีระดับกลาง" เขาเป็นผู้ดูแลทรัพย์สินของ สกอตต์ แบเดอร์ คอมมอนเวลท์ และในปี 1970 เขาก็ได้เป็นประธานสมาคมดิน

ชูมัคเคอร์ได้รับอิทธิพลจากมหาตมา คานธี และเจซี คุมาราปปา และแนวคิดของคานธี เรื่อง "เศรษฐกิจอย่างยั่งยืน" และเทคโนโลยีที่เหมาะสม และในปี ค.ศ. 1973 ชูมัคเคอร์กล่าวถึงแนวคิดของคานธีว่า เป็นแนวคิด 'เศรษฐกิจที่ยิ่งใหญ่ที่สุดของคน' และเข้ากันได้เมื่อเทียบกับวัตถุนิยม
# พระสีหนุ (เมือง)
เมืองพระสีหนุ (, กรงเปรียะสีหนุ), กำปงโสม (ก็อมปวงโสม) หรือ ซียานุกวีล  เป็นเมืองชายทะเลยอดนิยมมากที่สุดของประเทศกัมพูชา และเป็นเมืองเอกของจังหวัดพระสีหนุ อยู่ห่างจากกรุงพนมเปญ 246 กิโลเมตร ไปทางตะวันตกเฉียงใต้ มีประชากร 89,846 คน

เมืองพระสีหนุมีชายหาดทั้งหมด 5 แห่ง ว่ากันว่าที่สวยที่สุด คือ หาดสุขาและหาดโอจือเตียล (Occheuteal) เมืองพระสีหนุติดอันดับ 8 ในการจัดอันดับ 10 สุดยอดหาดในเอเชีย โดยหนังสือพิมพ์ Sunday Herald Sun ของ ประเทศออสเตรเลีย

 ที่มาของชื่อ 
ชื่อทางการของเมืองในภาษาเขมร คือ กรง (กรุง, นคร, เมือง) เปรียะ (พระ) สีหนุ (พระนามของพระมหากษัตริย์รัชกาลก่อน) รวมกันเป็น "เมืองพระสีหนุ" พระบาทสมเด็จพระนโรดม สีหนุ (ขึ้นครองราชย์ 2484-2498, 2536-2547) ยังทรงเป็นที่เคารพนับถือเป็นบิดาของชาติ คำว่า "สีหนุ" มาจากภาษาสันสกฤต แบ่งเป็นคำภาษาบาลี 2 คำ ได้แก่ สีห (สิงห์) และ หนุ (กราม, ขากรรไกร)

 หนังสืออ่านเพิ่ม 
 
 
 
 Kitagawa, T. 2005, "'Kampot' of the belle epoque: from the outlet of Cambodia to a colonial rule", in Southeast Asian Studies = Tonan Ajia kenkyu, vol. 42, no. 4,
 Kampot of the Belle Epoque: From the Outlet of Cambodia to a Colonial Resort
 Henri Mouhot: Travels in Siam, Cambodia, Laos, and Annam, White Lotus Co, Ltd., ISBN 974-8434-03-6
# เซนทราดิ
เซนทราดิ  เป็นตัวละครเหล่ากองทัพทหารของมนุษย์ต่างดาว, ที่มีลักษณะเป็นมนุษย์ยักษ์ (humanoid giant) และมักจะคู่ปรับสำคัญในการ์ตูนชุดเอนิเมะซีรีส์ของญี่ปุ่นในชื่อชุด ซุปเปอร์ไดเมนชั่นฟอเทรสมาครอส (The Super Dimension Fortress Macross) Sony PlayStation 2 Compatible DVD-ROM Video Game. The Super Dimension Fortress Macross. Instruction Booklet. SLPM-65405. Sega-AM2/Bandai. Japan. Y6800. 2003, October 23 

มันเป็นการแปลทับศัพท์เป็นเซนเทรดิ (Zentradi), Zjentohlauedy, Zentrady และ Zentraedi สำหรับการ์ตูนซีรีส์เอนิเมะในชื่อชุด "มาครอส" ของญี่ปุ่น  ด้วยการสะกดคำอ่านเป็น Zentraedi จึงเป็นหนึ่งวิธีที่ใช้กันมากที่สุดในการปรับประยุกต์ใช้ในบรรดาจำพวกการ์ตูนเอนิเมะชุดหุ่นยนต์ไฮเทคทั้งหลายของญี่ปุ่น
# สโมสรฟุตบอลอยุธยา วอริเออร์
สโมสรอยุธยา วอร์ริเออร์ เป็นอดีตสโมสรฟุตบอลอาชีพในประเทศไทย ตั้งอยู่ที่จังหวัดพระนครศรีอยุธยา เคยแข่งขันในลีกภูมิภาค ดิวิชั่น 2 ฤดูกาล 2559 โดยการยืมสิทธิในการลงแข่งขันมาจากสโมสรพิจิตร เอฟซี 

หลังจบฤดูกาล 2559 สโมสรได้เลื่อนชั้นขึ้นไปเล่นในไทยลีก 3 แต่ต้องคืนสิทธิในการลงแข่งขันให้พิจิตร เอฟซี จึงไปควบรวมกับสโมสรฟุตบอลอยุธยา ยูไนเต็ด ลงแข่งขันในนาม อยุธยา ยูไนเต็ด

 ประวัติสโมสร 
thumb|right|สนามฟุตบอลอยุธยา วอร์ริเออร์
ทีมสโมสรอยุธยา วอร์ริเออร์ ทีมน้องใหม่ ลีกดิวิชั่น 2 โซนภาคกลาง ด้วยการนำของสมทรง พันธ์เจริญวรกุล ประธานที่ปรึกษากิตติมศักดิ์ ประธานสโมสร อดิศักดิ์ พันธ์เจริญวรกุล ผู้จัดการทีม ประสิทธิ์ โชคกิจ ผู้ก่อตั้งสโมสรอยุธยา วอร์ริเออร์ แม้จะเป็นฤดูกาลแรกของสโมสรและต้องประสบปัญหาด้านเวลาเตรียมทีมที่มีเพียงน้อยนิด แต่ผู้บริหาร สตาร์ฟโคชและนักเตะ ต่างพยายามจะสร้างทีมให้ทำผลงานให้ดีที่สุดเพื่อแฟนบอลอยุธยา 

ต่อมาสโมสรฟุตบอลอยุธยา วอริเออร์ได้คืนสิทธิให้พิจิตร เอฟซี และถูกยุบรวมกับอยุธยา ยูไนเต็ด

 ผู้เล่นชุดฤดูกาล 2559 

								

 แหล่งข้อมูลอื่น 
 http://www.thaileague.co.th/official/?r=Clubs/ClubData&id=148
 ตารางคะแนนเอไอเอสลีกประจำฤดูกาล 2016
# พิพิธภัณฑ์กุกเกนไฮม์ บิลบาโอ
พิพิธภัณฑ์กุกเกนไฮม์ บิลบาโอ  เป็นอาคารพิพิธภัณฑ์งานศิลปะสมัยใหม่และร่วมสมัย ตั้งอยู่ริมฝั่งแม่น้ำเนร์บีออน (Nervion) (แม่น้ำซึ่งไหลผ่านเมืองบิลบาโอสู่ทะเลกันตาเบรียในมหาสมุทรแอตแลนติก) ณ เมืองบิลบาโอ แคว้นบาสก์ ประเทศสเปน อาคารได้รับการออกแบบโดยแฟรงก์ เกห์รี สถาปนิกรางวัลพริตซ์เกอร์สัญชาติแคนาดา-อเมริกา เปิดตัวเมื่อวันที่ 18 ตุลาคม ค.ศ. 1997 โดยสมเด็จพระราชาธิบดีควน การ์โลสที่ 1 กษัตริย์สเปน ทรงให้เกียรติเป็นประธานเปิดอาคาร พิพิธภัณฑ์กุกเกนไฮม์เป็นหนึ่งในหลายพิพิธภัณฑ์ที่เป็นของมูลนิธิโซโลมอน อาร์. กุกเกนไฮม์ (Solomon R. Guggenheim Foundation) ซึ่งยังรวมถึงพิพิธภัณฑ์โซโลมอน อาร์. กุกเกนไฮม์ นครนิวยอร์ก ที่ออกแบบโดยแฟรงก์ ลอยด์ ไรต์ ด้วย อาคารแห่งนี้ได้ถูกสร้างขึ้นเพื่อใช้จัดแสดงงานศิลปะต่าง ๆ จากทั้งศิลปินชาวสเปนและทั่วโลก พิพิธภัณฑ์กุกเกนไฮม์ บิลบาโอ ยังถือได้ว่าเป็นหนึ่งในพิพิธภัณฑ์ที่ใหญ่ที่สุดแห่งหนึ่งในสเปน มีสถิติผู้เยี่ยมชมสูงถึง 1,103,211 คนBalance 2015 (Guggenheim Bilbao).

พิพิธภัณฑ์แห่งนี้ได้เริ่มขึ้นเมื่อรัฐบาลแคว้นบาสก์เสนอมูลนิธิโซโลมอน อาร์. กุกเกนไฮม์ ให้มาสร้างพิพิธภัณฑ์บริเวณท่าเรือเก่าริมฝั่งแม่น้ำในเมืองบิลบาโอ ซึ่งครั้งหนึ่งเคยเป็นแหล่งสร้างรายที่สำคัญได้ให้กับเมืองTemplar, Karen. "Frank Gerry". Salon. 5 ตุลาคม 1997. สืบค้นเมื่อ 21 มีนาคม 2012."Guggenheim Museum Bilbao". The Solomon R. Guggenheim Foundation. สืบค้นเมื่อ 4 เมษายน 2012. โดยรัฐบาลได้ออกค่าก่อสร้างในวงเงินจำนวน 100 ล้านดอลลาร์ ค่าระบบเสียงภายในจำนวน 50 ล้านดอลลาร์ ค่าจ้างทั้งหมด-จ่ายครั้งเดียวจำนวน 20 ล้านดอลลาร์ และกองทุนอุดหนุนอีก 12 ล้านดอลลาร์

พิพิธภัณฑ์แห่งนี้ถือเป็นหนึ่งในงานที่รับคำชื่นชมเป็นอย่างมากในงานสถาปัตยกรรมร่วมสมัย โดยได้รับการสรรเสริญว่า "เป็นช่วงเวลาสำคัญทางวัฒนธรรมสถาปัตยกรรม" เนื่องจากอาคารเป็นตัวแทนของ "หนึ่งในช่วงเวลาที่หาได้ยากยิ่งเมื่อทั้งคำวิจารณ์ หลักวิชาการ และความเป็นสาธารณะทั่วไปได้มารวมอยู่ในที่แห่งเดียว" พิพิธภัณฑ์แห่งนี้ได้รับคำยกย่องอย่างกว้างขวางในฐานะหนึ่งในงานออกแบบทางสถาปัตยกรรมที่มีความสำคัญมากที่สุดนับตั้งแต่คริสต์ทศวรรษ 1980 เป็นต้นมา จากการลงคะแนนโดยสถาปนิกที่เชียวชาญใน เวิลด์อาร์คิเท็กเจอร์เซอร์เวย์ (World Architecture Survey) ค.ศ. 2010
# ฐิตา ล่ำซำ
ฐิตา ล่ำซำ (17 มกราคม พ.ศ. 2543 -)  นักสเก๊ตลีลาหญิง (หญิงเดี่ยว) สัญชาติไทย เชื้อชาติไทย ฐิตา ล่ำซำ หรือน้องปาล์มมี่เป็นนักกีฬาฟิกเกอร์สเก็ตไทยคนแรกที่สามารถทำคะแนขั้นต่ำ เพื่อเข้าแข่งขันระดับโลกในการแข่งขัน ISU World Junior Figure Skating Championships 2014, 2015, 2016 และ ISU Four Continents Figure Skating Championships 2016

 ผลงานในการแข่งขันชิงแชมป์ฟิกเกอร์สเก็ตติ้งประเทศไทย 
ปีรุ่นผลการแข่งขัน2020Senior1st2019Senior1st2018Senior1st2017Senior2nd2016Senior 1st2015Senior 2nd2014Senior 1st2012Novice 1st2013Junior 1st
2014    ได้รับรางวัลนักกีฬาฟิกเกอร์สเก็ตติ้งดีเด่น คนแรกของสมาคมกีฬาฟิกเกอร์และสปีดสเก็ตติ้งแห่งประเทศไทย

 ผลงานที่โดดเด่น 
โปรแกรมการแข่งขัน / ปี2013-142014-152015-162016-172017-182018-2019ISU Four Continents Figure Skating Championships  2223Asian Winter Games    17South East Asia Games64Thailand National Championships   1.J   1   2   1   21CS Golden Spin  14FBMA trophy 3145NRW Trophy  10Asian Figure Skating Trophy  6.J  11  5  7ISU World Junior Figure Skating Championships  38  43  43ISU JGP St. Gervais, France  17ISU JGP Croatia Cup, Croatia 23 21ISU JGP Copernicus Stars, Poland 27ISU JGP Czech Skate, Czech Republic 13 17Dubai Golden Cup 1.JDragon Trophy 7.JSkate Celje 12.J
 J - Junior class

 รายละเอียด ฤดูกาล 2016-2017
 Internationalevent dateTournamentSPFSTotalAugust 24 - 28, 2016 2016 ISU Junior Grand Prix Saint-Gervais ( St. Gervais, France )17
35.1415
61.7517
96.89August 4 - 7, 2016 2016 Asian Figure Skating Trophy ( Manila, Philippines )6
33.708
51.967
85.66

 รายละเอียด ฤดูกาล 2015-2016
 Internationalevent dateTournamentSPFSTotalMarch 14-20, 2016 2016 ISU World Junior Figure Skating Championships (Debrecen, Hungary)43
33.39FNR
|43February 16-21, 2016 2016 Four Continents Figure Skating Championships (Taipei City, Chinese Taipei)21
38.9122
50.6522
89.56January 21-23, 2016 2016 FBMA trophy (Abu Dhabi, UAE)4
29.622
70.62 3
100.24December 2 - 5, 2015ISU Challenger Series Golden Spin ( Zagreb, Croatia )13
37.4916
56.8214
94.31November  25 - 29, 20152015 NRW Cup (Dortmund, Germany)12
38.818
72.0310
110.84October 7 - 10, 2015ISU Junior Grand Prix Croatia Cup ( Zagreb, Croatia )25
26.3320
57.6121
83.94September 23 - 27, 2015 ISU Junior Grand Prix Copernicus Stars (Torun, Poland)28
30.1725
59.0527
89.22August 5 - 8, 2015 2015 Asian Figure Skating Trophy ( Bangkok, Thailand )6
29.125
52.555
81.67

 เพลงที่ใช้ในการแสดง 
 Season SP FS2019-20202018-20192017-2018Tale of Princess Kaguya (soundtrack) 
by Joe Hisaishi1986 Phantom of the OperaComposition：by Andrew Lloyd Choreography：Miki Sakagami 2016-2017 Save My SoulMusic：Big Bad Voodoo DaddyDiamonds Are a Girl's Best FriendsVocal: Nicole KidmanChoreography: Constanze Paulinus 1986 Phantom of the OperaComposition：by Andrew Lloyd WebberChoreography：Miki Sakagami 2015-2016 Cinderella Music: ：Sergei Prokofiev Red Violin Music：Ikuko KawaiFire Dance Composer: Bill Whelan 2014-2015